《次韵侍御五月二十日闵雨》
宋代·喻良能

使君慕丘祷，用志端不分。
天高听甚卑，深知使君勤。
立致楚东雨，如开衡岳云。
赖此苗尽活，不然尪可焚。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。